پەیامی هاوڕێ عەبدوڵلا موهتەدی (سکرتێری گشتی کۆمەڵە) بە بۆنەی ناڕەزایەتییەکانی ئەم چەند ڕۆژەی ئێران و کوردستان‌
ئاسۆی رۆژ
سەرەکی
هەواڵ
هەواڵ
ئابووری
سیاسەت
راپۆرت
ئەندێشە
ژنان
گەلەری
وتار
ئەدەب وهونەر
ئەرشیف
دەربارە
پەیوەندی
ناوەندی هاوكاری: 16ی سەرماوەز دژ بە میلیتاریزم و سەركوت لە كوردستان كۆدەبینە
تاران/ داسەپاندنی ٥ ساڵ زیندانی بەسەر خوێندکارێکی کورد
مەرگی گوماناوی دوکترێکی ڕوباتیک لە ئیلام
مەهاباد/ برای گیانبەختکردوویەکی کۆمەڵە ماڵاوایی لە ژیان کرد
چالاکی خوێندکارانی پنسیلوانیای ئەمریکا بۆ پشتیوانی لە ئاخێزی گەلانی ئێران
شنۆ؛ چالاکێکی کرێکاری ٧٠ ڕۆژە بێ سەروشوێنە
سنە/ رفاندن و بێ سەروشوێن کردنی کرێکارێک
کەرەج/ گیان لەدەستدانی لاوێکی کورد بەدەست هێزەکانی ڕژیم
باوکی ئەندامێکی کۆمەڵە لە شاری سنە ماڵئاوایی لە ژیان کرد
داسەپاندنی سزای ۵ ساڵ زیندان بەسەر خوێندکارێکی کورد
پەیامی هاوخەمی کۆمەڵە بەهۆی کارەساتی تەقینەوەی گاز لە سلێمانی
پەیامی سەرەخۆشی کۆمەڵە بە بۆنەی گیان لەدەستدانی مەلا عەبدوڵڵا عەبدوڵڵاهی
سەرەتا
هەواڵ
راپۆرت
چاوپێکەوتن
ئابووری
سیاسەت
ئەندێشە
ژنان
گەلەری
وتار
ئەدەب و هونەر
فارسی
پەیامی هاوڕێ عەبدوڵلا موهتەدی (سکرتێری گشتی کۆمەڵە) بە بۆنەی ناڕەزایەتییەکانی ئەم چەند ڕۆژەی ئێران و کوردستان
کۆمەڵانی تێکۆشەری خەڵکی کوردستان ڕۆژانی ڕابردوو کوردستان و هەموو ئێران شاهێدی گەورەترین بزووتنەوەی ئێعترازی و هاتنە مەیدانی ئێوەی تێکۆشەر بوو. ڕژیمی کۆماری ئیسلامی ئێران کە لە هەموو هەستان و هاتنە مەیدانێکی جەماوەر زڕاوی تۆقیوە وڵامی داخوازی ڕەوا و ئاشتیخوازانەی خەڵکی بە زۆرترین توندووتێژی داوەتەوەو دەیان کەس لە ڕۆلەکانمان گیانیان لە دەست داوە، من لێرەدا پڕ بە دڵ سەرەخوەشی و هاوخەمی خۆم بۆ بنەماڵە و کەسوکار و دۆستانی ئەو شەهیدە سەربەرزانە دەردەبڕم، خۆم بە شەریکی خەمیان دەزانم و دڵنیایان دەکەمەوە کە خوێنی ئەو ڕۆڵە ئازیزانەمان بە فیڕۆ ناڕوا و داری ئازادی و بەختەوەریمان دێنێتە بەر، بۆ بریندارەکانیش ئاواتی چاک بوونەوە دەخوازم و چاویان ماچ دەکەم.
خۆشەویستانم چل ساڵە کە کوردستان سەری بۆ ئەو ڕژیمە گەندەڵ و دیکتاتۆرە دانەنەواندووە و لە زەبر و زەنگی دامودەزگاکانی نەترساوەو زۆرجار بە تەنیایش ئەو خەباتەی بردووتە سەر، ئێستا بۆ یەکەمین جار لەم چل ساڵەدا دەبینین کە هەموو خەڵکی ئێران و لە سەرتاسەری وڵاتدا بە گەرموگۆڕی بە دژی ئەو ڕژیمە هەستاون و بوێرانە لە بەرانبەریدا وستاونەتەوە، دڵنیا بن ترسی ڕژیمی کۆماری ئیسلامی و کار بەدەستانی لە هەستانی یەکپارچەی خەڵکی ئێران زۆر لە هەموو ترسێک گەورەترە، ئەوان لە هەموو بوارێکی سیاسی و ئابووری و نێونەتەوەییدا بە بنبەست گەیشتوون، شاییان بە عراق و لۆبنان بوو کە چی لەو وڵاتانەش میلیونها خەڵک بە دژیان هاتنە سەر شەقامەکان و نیشان درا کە لە نێو کۆمەڵانی خەڵکی ئەو وڵاتانەش بێجگە لە نەفرەت و ناخۆشەویستی هیچ بەرهەمێکیان نییە، لە ڕاستیدا هەموو ناوچەی ڕۆژهەڵاتی ناوەڕاست ئێستا بە دژی کۆماری ئیسلامی هەستاون بە دڵنیاییەوە ترسی گەورە کەوتووەتە گیانی ڕژیمی کۆماری ئیسلامی ئێران، زەبرو زەنگ نواندنەکەشی هەر لەو ترسەوە سەرچاوە دەگرێ،
ڕژیمی کۆماری ئیسلامی نوقمی گەندەڵی و دزی و ناکارئامەییە، بە سیاسەتی چەوت دنیای لە خۆی کردووە بە دوژمن و ئەمڕۆ خەڵکەکەی خۆیشی بە پانایی هەموو ئێران لێ هاتوونەتە مەیدان ئەو ڕژیمە دەرەتانێکی بۆ خۆی نەهێشتووەتەوەو لە ڕاستیدا ڕێگەیکەیشی بێجگە لە خەبات و هاتنە مەیدان بۆ خەڵکیش نەهێشتووەتەوە، میلیاردها دولار تەخشان و پەخشانی پەرەدان بە تێرۆریزم لە ناوچەکە دەکا، هەر ڕۆژەو گەندەڵیێکی چەن میلیاردی لێ دەردەکەوێ و لێشی ناپرسێتەوە بەو حاڵەش توانایی و ویستی دابینکردنی کار و ژیانێکی سەرەتایی بۆ خەڵکەکەی خۆی نییەو بە گران کردنی نرخی سووتەمەنی لە ڕاستیدا کەوتووەتە ڕاوڕووتی داهاتی بنەماڵەکانیش. ئەو نە نانی لە سەر سفرەی بنەماڵەکان هێشتووتەوە، نە کرامەت و حورمەت و نە ماف و ئازادیشی بۆ کەس بە جێ هێشتووە، بۆیە هەستانی خەڵک و هاتنە مەیدانیان ڕەواترین وڵامەو لە گەڵ هەموو یاسایەکی نێونەتەوەییش دێتەوە.
لاوانی خوێنگەرمی کوردستان دڵم لە گەڵتانە، هەست و هۆشم لە گەڵتانە و شەو و ڕۆژ بۆ گەیاندنی دەنگی ئێوە بە دنیاو بۆ یارمەتی بە سەرخستنی خەباتە گەورە و شکۆمەندەکەی ئێوە خەریکم.
ئازیزانم، ئەوڕۆ دنیا چاوی لێتانەو کۆمەڵگەی نێونەتەوەییش ڕۆژبەڕۆژ بەرانبەر بە خەبات و وەستانەوەی ئێوە هەستیارترو پەرۆشتر دەبێ.
جارێکی دیکەش دەستان بە گەرمی دەگووشم، داواتان لێ دەکەم ئەوڕۆ ڕۆژی یەکگرتووییە، ڕۆژی هاوپشتی و پشتگیری یەکترییە، ڕۆژی وەلانانی هەموو ناکۆکیەکان و دەستی یەکتر گرتنە.
دەیشزانم ورەتان بەرزە مەیدان چۆڵ ناکەن بەڵام وریای خۆیشتان بن و بە وشیاری پیلانەکانی دوژمن پووچەڵ کەنەوە.
سەرکەوتن بۆ ئێوەیە و بۆ گەلە
شکست و ڕیسوایی بۆ ڕژیمی دیکتاتوری گەندەڵی کۆماری ئیسلامی
ئه‌م بابه‌ته 2378 جار خوێنراوه‌ته‌وه‌‌
PM:05:34:20/11/2019
چاوپێکەوتن
ئەبووبەكر مودەڕسی: چەكی ناوكی و دروستكردنی هێزی نیابەتی گرینگترین ئامرازەكانی مانەوەی كۆماری ئیسلامی ئێرانە
ناهید بەهمەنی: حکوومەتی کۆماری ئیسلامی ٤١ساڵە خەڵک دەکوژێ، بە حکوومەتی "پەت و سێدارە" ناوبانگی دەرکردووە
ئەبووبەکر مودەڕیسی؛ بەرەنگاری و موقاوەمەت سرووشتی ترین کاردانەوەی خەڵکی کورد بوو وەک نەتەوەیەک بەرامبەر داگیرکاری و داپڵۆسیندا.